แผลตกสเกตออกแล้วแต่แผลยังปิดไม่สนินิดหนึ่งคะเปนอันตรายไหมคะต้องไปให้ดูแผลอีกไหมคะเป็นแผลรถล้มหัวแตกเยบ8เขมคะ ตรงบริเวณแผลมีรอยยุบนิดหน่อยเปนอะไรไหมคะ ตอนนี้รู้สึกแสบตรงแผลนิดหน่อยคะเจบเปนบางครั้งอยากทราบว่าจะเปนแผลติดเชื่อไหม และอีกกี่วันคะแผลจะติดกันตรงที่ยังปิดไม่ฝ่สนิทคะ
สวัสดีค่ะ งาน,หากเกิดบาดแผลฉีกขาด แล้วได้เย็บแผล และได้ตัดไหมไปแล้ว แต่ยังมีบริเวณที่ผิวหนังยังสมานกันไม่สนิท ก็ควรทำแผลต่อไป โดยหากบริเวณแผลไม่มีการอักเสบ บวมแดง เจ็บ ปวด หรือมีหนองไหลออกมา ก็แสดงว่าไม่ได้มีการอักเสบติดเชื้อเกิดขึ้น ดังนั้น ก็สามารถดูแลบาดแผลเองต่อได้ โดยให้ใช้น้ำเกลือเช็ดทำความสะอาดทุกวัน ปิดบาดแผลบริเวณที่ยังสมานไม่สนิทด้วยผ้าก๊อซ ระวังอย่าให้แผลโดนน้ำ ในที่สุดบาดแผลก็จะสมานหายสนิทไปได้เองค่ะ โดยส่วนใหญ่ก็จะไม่เกิน 1 สัปดาห์ ยกเว้นแต่ว่าบาดแผลเกิดโดนน้ำ มีการแคะแกะเกาแผล แผลโดนกระแทก หรือมีการอักเสบติดเชื้อตามมา ก็จะทำให้แผลหายช้าได้ค่ะส่วนการที่มีอาการแสบแผลเล็กน้อย เจ็บเป็นบางครั้ง หากผิวหนังยังไม่บวมแดง ไม่ได้มีปวดตลอด ก็ยังไม่น่ามีการอักเสบติดเชื้ออะไรค่ะ แต่หากผิวหนังมีการบวมแดง มีอาการปวดระบมตลอด แนะนำควรกลับไปพบแพทย์เพื่อให้ดูแลบาดแผลให้ค่ะ